事先自首，因為本人掛住食，所以只影左before，無影到after，sorry~哈哈，講緊既係今日黎度呢間韓燒食鰻魚，之前通常都係食開日式，韓式都係大鄉里第一次食~唔理咁多，試左先講~唔，條鰻魚上枱時已被劏成兩大片，睇落好新鮮，配左D生薑絲，唔知係咪for去腥定提味呢？將鰻魚放喺爐中心燒，店員話唔洗落任何調味料，係要食海鮮果份原汁原味。將條魚翻身，睇到其中一邊已經燒到金黃色，完全感覺到果種原味既魅力！食落魚身肉厚，肉質好嫩，鰻魚皮有DD潤韌口感。滿足~滿足~滿足~